Source: https://nastope.sk/2019/11/11/10-rokov-po-vrazde-expolicajta-rozsudok-je-stale-v-nedohladne/
Timestamp: 2019-12-13 15:36:03+00:00
Document Index: 16420154

Matched Legal Cases: ['súd ', 'súd ', 'Súd ', 'súd ', 'Súd ', 'súd ', 'súd\n']

10 rokov po vražde expolicajta: Rozsudok je stále v nedohľadne - NASTOPE.SK
od Ivan Mego 11. novembra 2019 11. novembra 2019
Súdny spor v kauze vraždy expolicajta Vladimíra Krišku nie je ukončený ani po desiatich rokoch od krviprelievania v bare v bratislavskej Vrakuni.
Bývalý sudca Okresného súdu Bratislava I () Stanislav Dutko síce naposledy 7. októbra 2016 odsúdil Mateja H. na 15 rokov, no tento, aj rovnaký prvý verdikt z roku 2013 mu odvolací Krajský súd v Bratislave vrátil pre viaceré procesné pochybenia.
“Predmetná trestná vec bola pridelená elektronickou podateľňou novému zákonnému sudcovi v máji 2019. KS v Bratislave na neverejnom zasadnutí 29. novembra 2017 zrušil rozsudok OS Bratislava I zo dňa 7. októbra 2016 a vec vrátil súdu prvého stupňa, aby ju v potrebnom rozsahu prejednal a rozhodol. Odvolací súd opätovne zistil v rozsudku okresného súdu viaceré procesnoprávne pochybenia a opätovne skonštatoval nepreskúmateľnosť napadnutého rozsudku,” uviedol hovorca KS v Bratislave Pavol Adamčiak.
Vladimír zomrel dobodaný na záchode
Vec bola podľa jeho slov následne pridelená novému zákonnému sudcovi po odchode predchádzajúceho zákonného sudcu Dutku do dôchodku. “Vzhľadom na zaťaženosť jeho oddelenia sa predpokladá, že termín hlavného pojednávania bude nariadený po oboznámení sa so spisovým materiálom, pravdepodobne v priebehu budúceho roka,” doplnil hovorca.
OS BA I v prípade vraždy expolicajta, ktorá sa stala 26. decembra 2009 v bare Hugo vo Vrakuni, poslal obžalovaného Mateja H. za mreže na 15 rokov. V danej kauze išlo už o druhý rozsudok. Súd v tejto veci rozhodol aj v roku 2013, KS v Bratislave však vrátil vec späť na opätovné prejednanie a rozhodnutie. OS Bratislava I tak opätovne vypočúval svedkov či odstraňoval rozpory v záveroch znalcov.
Podľa znalcov Vladimír Kriška zomrel na následky ťažkých zranení brucha a srdca spôsobených nožom na záchode podniku. Podozrivý Matej H. sa takmer rok vyhýbal výsluchu na polícii. Tvrdil, že o zatykači nevedel a po vražde náhodne odcestoval do zahraničia. Po návrate prišiel s obhajcom na políciu s tým, že bol v Taliansku a o stíhaní nevedel.
Sudcu vyzliekli z talára
Sudca Dutko odišiel od 1. februára 2019 do dôchodku. Krátko predtým ho uznal disciplinárny súd za vinného zo spáchania závažného disciplinárneho previnenia nezlučiteľného s funkciou sudcu, čím ho “vyzliekol z talára”. Súd rozhodol po kauze muža obžalovaného z vraždy 25-ročnej priateľky holandského kapitána výletnej lode Gerrita Kramera.
Toho prepustili na slobodu, lebo Dutko nestihol na bratislavský krajský súd predložiť jeho sťažnosť proti predĺženiu väzby, o ktorej sám rozhodol. Dutko sa v médiách spomínal aj v súvislosti s prípadom prepustenia Karola Mella z väzby a v kauze platinových sitiek, v ktorom mu KS pre procesné pochybenia rovnako vrátil rozsudok naspäť.
políciasúdvražda0
Pre výbuch plynu v Prešove ženú policajti do väzby troch ľudí
Ivan Mego 8. decembra 2019
AUTENTICKÉ VIDEO: Policajná naháňačka s Poliakom
Ivan Mego 3. mája 2019 3. mája 2019
NEUVERITEĽNÉ: Rozzúrený opitý muž vyhodil mačku z 8. poschodia
Bývalý policajný funkcionár mieri pred súd
HORÚCA SPRÁVA! Muž, ktorý bol pri vražde Ernesta Valka sa dohodol na treste
Ivan Mego 30. mája 2019 31. mája 2019